SPAR WOELWATERS – Innibos
SPAR Woelwaters is die ideale plek waar die kleinspan kan kom speel en hulle gate uit geniet. ’n Propvol vermaakprogram met baie pretaktiwiteite word van 11:00 tot 17:00 aangebied en dit is heeltemal verniet!
SPAR uitspanhoekie en springkastele
Optreetye: Wo 26 Jun 16:00; Do 27 Jun 16:00; Vr 28 Jun 16:00; Sa 29 Jun 16:00
Maak seker dat die kleinspan daagliks aan die oulike SPAR-aktiwiteite kom deelneem. Hulle gaan kolwyntjies versier en natuurlik is daar ’n springkasteel waar hulle van al hulle energie ontslae kan raak. Met die komplimente van Spar gaan die kinders heerlik bederf en vermaak word. Daar is tafels met sitplek deur SPAR verskaf vir die ouers wat graag hulle kinders wil dophou.
Kom speel saam tye: Wo 26 Jun 14:00; Do 27 Jun 14:00; Vr 28 Jun 14:00; Sa 29 Jun 14:00
Oom Louis en sy span gaan die kleinspan met interessante speletjies vermaak en weer leer hoe om te speel. Dan is daar ook vir die waaghalsiges tyd om Fun Galore se klimrame te beproef en hulle duursame speelgoed uit te toets. Gesonde liggaamlike aktiwiteite om die kinders mee besig te hou.